পুলিশ ও এলাকা সূত্রে জানা গেছে, চুয়াডাঙ্গা সদর উপজেলার বেগমপুর ইউনিয়নের শৈলমারী গ্রাম থেকে গত দুদিনের ব্যবধানে ৩টি বাইসাইকেল চুরির ঘটনা ঘটে। সোমবার দুপুরের দিকে  মোটরসাইকেলে ঝিনাইদহ জেলার ডাকবাংলার পিন্টু মিয়ার ছেলে শামীম (১২), চোরকোল গ্রমের নজরুল ইসলামের ছেলে রুবেল ইসলাম (১৭) ও চুয়াডাঙ্গা সদর তিতুদহ ইউনিয়নের গোবরগাড়া গ্রামের আ. রাজ্জাকের ছেলে বাবুল মিয়া (১৮) শৈলমারী গ্রামে সন্দেহজনক অবস্থায় ঘোরাঘুরি করতে থাকে। গ্রামবাসীর সন্দেহ হলে তাদেরকে চ্যালেঞ্জ করে এবং তাদের কথার মধ্যে গরমিল পায়। জিজ্ঞাসাবাদের একপর্যায় ৩ জনের বাড়ি ভিন্ন জায়গায় হলে সন্দেহ আরও বেড়ে যায়।